Diari Oficial de la Generalitat Valenciana


Sumari del DOGV 1085, del 14-06-1989 (1989/814179)

ORDRE de 29 de maig de 1989, de la Conselleria d'Agricultura i Pesca, oferint subvencions als expositors de les Fires d'Euroagro i Iberflora de 1989 a València.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/05/29/(2)/dof/vci/html**

### Dades del document

Número de DOGV
:   1085

Data del DOGV
:   14-06-1989

Secció del DOGV
:   DISPOSICIONS GENERALS

Número del document
:   1989/814179


Data del document
:   29-05-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Orden de 29 de maig de 1989, de la Conselleria d'Agricultura i Pesca, per la qual s'ofereixen subvencions als expositors de les Fires d'Euroagro i Iberflora de 1989 a València.  
Per la importància que per al sector agrari han adquirit les Fires d'Euroagro i Iberflora a València, i atés que són un mitjà idoni per a la divulgació i introducció en general de les innovacions tecnològiques, i en especial de les referents a la maquinària agrícola i altres mitjans de producció, sembla adequat donar suport a aquestes iniciatives des de la Conselleria d'Agricultura i Pesca.  
Per tot açò, a proposta de la Direcció General de Producció i Indústries Agràries, i fent ús de les facultats que tinc atribuïdes,  
ORDENE:  
Article primer  
La concessió de les subvencions té per objecte promoure les activitats productives agràries, a través de la divulgació dins el sector agrari de les noves tecnologies, i alhora fomentar una major aproximació entre l'oferta i la demanda.  
Article segon  
Podran demanar subvencions les persones físiques o jurídiques que exposen mitjans de producció, d'aplicació en l'activitat agrària, i/o productes agraris obtinguts a partir d'ella. Quedaran exclosos els expositors amb una oferta relacionada exclusivament amb la transformació, la industrialització o la comercialització de productes agraris.  
També quedaran exclosos els expositors que no tinguen el seu domicili social ubicat a la Comunitat Valenciana.  
Article tercer  
Les subvencions seran pagades a la Institució de la Fira, que les repercutirà als expositors en el cost de la superfície d'exposició, amb una quantia de fins a tres mil (3.000) pessetes per m2 i un límit màxim de tres-centes mil (300.000) pessetes, cas d'Entitats Associatives Agràries de Producció (Cooperatives, SAT i d'altres); i de fins a dues mil (2.000) pessetes per m2 i un límit màxim de dues-centes mil (200.000) pessetes, en la resta de casos.  
Article quart  
La tramitació per a la concessió de les subvencions s'ajustarà al següent procediment:  
1. Les sol·licituds, dirigides a l'Il·lm. Sr. Director General de Producció i Indústries Agràries de la Conselleria d?agricultura i Pesca, es presentaran a través de la Institució de la Fira, en un termini que finalitzarà el 20 de setembre de 1989 inclusivament.  
2. S'adjuntarà una relació per ordre alfabètic dels expositors que reunesquen els requisits assenyalats en els articles anteriors, descrivint el material que exposen i les seues característiques, el nombre de m2 d'exposició contractats, la identificació de l?stand i el Número d?Identificació Fiscal o DNI de l?expositor.  
Article cinqué  
Les subvencions dins les disponibilitats pressupostàries, seran abonades a càrrec del programa 714.20, d'Ordenació i Millora de la Producció Agrària, del pressupost de 1989.  
Article sisé  
Per al cobrament de les subvencions, la Institució de la Fira haurà de presentar una certificació en una relació nominal i alfabètica dels expositors, inclosos en la relació prèvia a què es refereix el punt 2 de l'article quart; indicant la seua condició d'expositors i la superfície ocupada. El termini de presentació d'aquesta certificació acabarà el 15 de novembre d'enguany.  
Article seté  
Els beneficiaris de les subvencions hauran de justificar el compliment, durant el darrer exercici, de les seues obligacions tributàries i amb la Seguretat Social.  
DISPOSICIO FINAL  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 29 de maig de 1989.  
El Conseller d?agricultura i Pesca,  
LUIS FONT DE MORA I MONTESINOS


Còpia Permalink ELI